Diari Oficial de la Generalitat Valenciana


Sumari del DOGV 9629, del 30-06-2023 (2023/7325)

RESOLUCIÓ de 22 de juny de 2023, del sotssecretari de la Vicepresidència i Conselleria d'Igualtat i Polítiques Inclusives, per la qual es declara desert el lloc de treball anunciat en la convocatòria número 37/2023.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9629

Data del DOGV
:   30-06-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/7325


Data del document
:   22-06-2023

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * concurs administratiu
    * concurs administratiu

RESOLUCIÓ de 22 de juny de 2023, del sotssecretari de la Vicepresidència i Conselleria d'Igualtat i Polítiques Inclusives, per la qual es declara desert el lloc de treball anunciat en la convocatòria número 37/2023. [2023/7325]  
Considerant:  
  
Primer  
L'informe preceptiu i vinculant, emés per la Direcció General de Funció Pública amb data de 4 de maig de 2023, sobre el compliment dels requisits de participació de les persones interessades per a la provisió, corresponent a la convocatòria 37/2023 (DOGV 9571, 11.04.2023), pel procediment de lliure designació, del següent lloc de treball:  
  
11382, cap de secretaria de director/a general, amb dues persones candidates admeses.  
  
Segon  
Vistes les sol·licituds de participació presentades dins del termini conferit en la convocatòria, i d'aquestes, les admeses i excloses per la Direcció General de Funció Pública al lloc:  
11383, cap de secretaria de director/a general, amb dues persones candidates admeses.  
  
Tercer  
Atés l'informe de la Direcció General d'Atenció Primària i Autonomia Personal, de 14 de maig de 2023, en el qual es proposa la persona seleccionada, d'entre les candidates, Antonio Cosano Segovia, que compleix els requisits exigits en la convocatòria i que, per les seues aptituds professionals, mèrits al·legats i acreditats, formació i experiència professional que recull el seu currículum ha sigut considerat la persona idònia per a l'exercici del lloc convocat.  
  
Quart  
Vist l'informe preceptiu i vinculant, en sentit desfavorable, emés per la Subdirecció General de Recursos Humans del Ministeri d'Agricultura el 31 de maig de 2023, relatiu al nomenament, pel sistema de lliure designació, d'Antonio Cosano Segovia, funcionari del cos general administratiu d'Administració de l'Estat, candidat proposat per al lloc esmentat.  
Tot això en compliment del que es disposa en l'article 67 del Reial decret 364/1995, de 10 de març, pel qual s'aprova el Reglament general d'ingrés del personal al servei de l'Administració general de l'Estat i de provisió de llocs de treball i promoció professional dels funcionaris civils de l'Administració general de l'Estat.  
  
Cinqué  
Atés el criteri de la Direcció General d'Atenció Primària i Autonomia Personal manifestat en la seua proposta de 9 de juny de 2023, vist l'informe desfavorable relatiu al nomenament d'Antonio Cosano Segovia emés per la Subdirecció General de Recursos Humans del Ministeri d'Agricultura, proposa resoldre la convocatòria declarant desert el lloc de treball anunciat en aquesta.  
De conformitat amb el que es disposa en la base quarta de la resolució de la convocatòria mencionada; l'article 115 de la Llei 4/2021, de 16 d'abril, de la Generalitat, de la funció pública valenciana; l'article 62.2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana; i el Decret 170/2020, de 30 d'octubre, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives (DOGV 8959, 24.11.2020), resolc:  
  
Únic  
Declarar desert el lloc de treball número 11050, denominat cap de secretaria de director/a general.  
  
La publicació de la present resolució produirà els efectes de notificació, conforme al que es disposa en l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, es podrà interposar un recurs potestatiu de reposició davant el mateix òrgan que ha dictat l'acte, en el termini d'un mes comptat des de l'endemà de la notificació o bé un recurs contenciós administratiu davant el Jutjat Contenciós Administratiu de València, o davant el jutjat contenciós administratiu de la circumscripció en què tinga la persona demandant el domicili, en el termini de dos mesos comptats des de l'endemà de la notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 22 de juny de 2023.- El sotssecretari (p. d. R 17.02.2021; DOGV 9024, 19.02.2021): Daniel Mestre Cañón.